סיעוד ביטוח לאומי | רועי לייכטמן - משרד עורכי דין
תושבי ישראל המגיעים לגיל פרישה, עשויים להיות זכאים לקבלת גמלת סיעוד וזאת בהתאם למצבם ויכולת התפקוד שלהם. הזכאות לגמלת סיעוד ניתנת עבור אלה המתקשים בביצוע פעולות יומיומיות וזקוקים לעזרה, סיוע או השגחה. תנאי הזכאות לגמלת סיעוד על פי חוק ביטוח לאומי סיעוד כוללים כמה קריטריונים שהרי הם לפניכם.
מגורים – ביטוח לאומי גמלת סיעוד ניתנת ומיועדת עבור קשישים הגרים בביתם או בדיור מוגן ולא במוסד.
הכנסה – גמלת סיעוד ביטוח לאומי מותנת במבחן הכנסה. שיעור הגמלה נקבע על פי גובה ההכנסה ובמקרים בהם ההכנסות הינן מעל לתקרה הנקובה, הרי שתינתן מחצית גמלה בלבד או שלא תינתן גמלה כלל. קביעת שיעור גמלת הסיעוד מתקבלת לאחר התחשבות בגובה השכר של בן או בת הזוג. קריטריונים נוספים המשוקללים בסעיף זה הינם: הקשיש אינו מקבל קצבת עזרה לזולת או קצבת שירותים מיוחדים והוא זקוק לעזרה של אדם אחר בביצוע פעולות יומיומיות.
הערכה תפקודית – קשישים שהגיעו לגיל 90 רשאים לבצע הערכה תפקודית ע"י רופא מומחה בתחום הגריאטריה. בדיקה זו יכולה להחליף את מבחן התלות ובמקרה זה, על הרופא למלא את הסעיפים המתאימים בטופס התביעה לקבלת גמלת סיעוד ביטוח לאומי.
עזרה מיידית – מי שזקוק לסיוע מיידי ולטווח קצר של עד 60 יום, רשאי להגיש בקשה לקבלת סיעוד קצר מועד. הבקשה מוגשת לרוב לאחר אשפוז בבית חולים רגיל.
שיעור הגמלה – ביטוח לאומי גמלת סיעוד בכסף נקבעת בהתאם לניקוד המתקבל במבחן התלות והיא ניתנת לקשישים הגרים באזורים בהם מתקיים ניסוי של גמלת סיעוד בכסף. על פי הניסוי, משולם לקשיש הזכאי ל - 16 עד 18 שעות שבועיות, סכום כסף במקום מתן שירותים סיעודיים.
תביעת גמלת סיעוד ביטוח לאומי
הגשת תביעת ביטוח לאומי גמלת סיעוד כוללת מילוי של טופס תביעה ומסירתו לפקיד התביעות במוסד לביטוח לאומי באזור המגורים. ניתן ואף מומלץ לקבל סיוע מקצועי ושירותי ייעוץ של עו"ד מומחה בתביעות ביטוח. עו"ד לייכטמן הינו בעל ניסיון ובקיאות בשמירה על האינטרסים של המבוטחים ומייצג תובעים פרטיים מול המוסד לביטוח לאומי וזאת במומחיות ובמקצועיות. משרד עו"ד לייכטמן מסייע לקשישים במצב סיעודי ובני משפחותיהם לממש באופן מיטבי את הזכויות המגיעות להם על פי חוק וזאת באמצעות הגשת תביעה לגמלת סיעוד מביטוח לאומי באופן נכון, תוך קיצור הליכים בירוקרטיים ומתן דגש על יחס אישי וחם.